รีบเติม! พรุ่งนี้น้ำมันเบนซิน-แก๊สโซฮอล์ขึ้น 0.40 บ. ดีเซลขึ้น 0.50 บ.
ปตท.ขึ้นราคาน้ำมันเบนซิน-แก๊สโซฮอล์ลิตรละ 40 สต. ดีเซลขึ้น 50 สต. ส่วนE85 ขึ้น 20 สต. มีผลพรุ่งนี้
5 พ.ย. 2558

บริษัท ปตท. จำกัด (มหาชน) หรือ PTT และ บริษัท บางจาก ปิโตรเลียม จำกัด (มหาชน) หรือ BCP แจ้งปรับขึ้นราคาน้ำมันราคาขายปลีกน้ำมันเบนซิน รวมถึงแก๊สโซฮอล์ 40 สต./ลิตร ยกเว้น E85 ปรับขึ้น 20 สต./ลิตร ขณะที่ราคาขายดีเซลปรับขึ้น 50 สต./ลิตร โดยมีผลตั้งแต่เวลา 05.00 น.วันพรุ่งนี้ (6 พ.ย.) 
ส่งผลให้ราคาขายปลีกน้ำมันหน้าสถานีบริการน้ำมันปตท. และบางจากฯ ในเขตกรุงเทพฯ และปริมณฑล เป็นดังนี้ เบนซิน  ออกเทน 95 ของปตท. อยู่ที่ 32.96 บาท/ลิตร , แก๊สโซฮอล์ 95 อยู่ที่ 26.00 บาท/ลิตร ,แก๊สโซฮอล์ 91 อยู่ที่ 25.58 บาท/ลิตร ,E20 อยู่ที่ 23.64 บาท/ลิตร ,E85 อยู่ที่ 19.94 บาท/ลิตร และดีเซล อยู่ที่ 23.49 บาท/ลิตร